גוג'וזאורוס

גוג'וזאורוס (שם מדעי: Gojirasaurus; מילולית: "לטאת גודזילה") הוא סוג של דינוזאור קדום מקבוצת הצלופיזואידים שהתקיים באמריקה הצפונית של שלהי הטריאס שלפני 210 עד 201.3 מיליון שנה מזמננו. הסוג מכיל מין אחד - Gojirasaurus quayi, על שם מחוז קואיי  שבניו מקסיקו, בו התגלו הממצאים.

מאפיינים
הגוג'וזאורוס ידוע מתצורה בודדת שהשתמרה בניו מקסיקו באבן בוץ פחמנית והיא התגלתה ב-1994 בידי החוקר אדריאן האנט, אף שהוא ראה בממצאים אלה שרידים שמבוטלים מספק. עם זאת ב-1997 הסוג הוגדר מחדש בידי החוקר היפני קנת' קרפטנטר  על שם מפלצת הקאייג'ו היפנית (על פי ההגיה המקורית - "גודזירה"), זאת עקב המאובנים שהיו חריגים בגודלם ביחס לתקופתו של הדינוזאור.

ממצאיו של הדינוזאור כללו שרידי שיניים חדות ומשוננות, צלעות וחוליות ושרידי אגן ושוקיים ועצמות רגליים קטנות וללא גולגולת מלאה. מבנה הדינוזאור היה פרימיטיבי מאוד, דמה לזה של הצלופיזיים או של הדילופוזאוריים וכמה חוקרים סברו שלא היה כלל דינוזאור אלא קרוב של השובוזאוריים. עם זאת מחקר מ-2004 העריך שמבנה השוקיים והאגן מקביל לאלה של הצלופיזיס והוחלט להעבירו לקבוצת הצלופיזואידים הקדומה.

דינוזאור זה היה לצד הליליינשטרנוס אחד מהגדולים בבני קבוצתו והן בדינוזאורים הטורפים מהטריאס, כאשר הוא היה בעל שוקה באורך 469 מ"מ, ממנה מוצג שגודלו של הפרט הגיע לאורך 5.5 מטרים ולמשקל 150 עד 200 ק"ג, מה שאולי הפך אותו לטורף-על הדומה לדילופוזאורוס. מספר חוקרים רואים בממצאיו שרידים המעידים שפרט זה היה צעיר ואולי בבגרותו היה גדול עוד יותר.

קישורים חיצוניים

הערות שוליים

בעלי חיים שתוארו ב-1997
טקסונים שתוארו בידי קנת' קרפנטר
צלופיזואידה
דינוזאורים שחיו בטריאס עליון באמריקה הצפונית
מאובני טקסונים שתוארו ב-1997